# ΑΝΑΚΟΙΝΩΣΗ

# ΕΓΓΡΑΦΕΣ ΘΕΡΙΝΗΣ ΠΕΡΙΟΔΟΥ ΣΤΑ ΚΔΑΠ ΤΟΥ ΔΗΜΟΥ ΖΙΤΣΑΣ

Σας ανακοινώνουμε ότι οι αιτήσεις **εγγραφών** για τα ΚΔΑΠ του Δήμου Ζίτσας για τη θερινή περίοδο,θα υποβάλλονται **από Δευτέρα 3 Ιουνίου έως και Δευτέρα 10 Ιουνίου και ώρες 10:00 με 14:00.**

**Δικαίωμα** **εγγραφής έχουν τα παιδιά ηλικίας από 5 έως 12 ετών.**

Οι γονείς θα μπορούν να προμηθεύονται την αίτηση καθώς και τα απαραίτητα έντυπα, από την ιστοσελίδα του Δήμου Ζίτσας [www.zitsa.gov.gr](http://www.zitsa.gov.gr)., καθώς και από το γραφείο στο οποίο θα γίνεται και η κατάθεση των αιτήσεων (Πολυτεχνείου 12, Ελεούσα, 2651360217).

|  |  |  |
| --- | --- | --- |
| **Α/Α** | **ΟΝΟΜΑΣΙΑ** | **ΤΗΛΕΦΩΝΟ** |
| **1.** | **ΚΔΑΠ «ΑΝΕΜΟΜΥΛΟΣ» ΕΛΕΟΥΣΑ** | **2651061680** |
| **2.** | **ΚΔΑΠ ΚΛΗΜΑΤΙΑΣ** | **2658061096** |

Η υποβολή **των αιτήσεων** **μαζί με όλα τα απαιτούμενα δικαιολογητικά** θα πραγματοποιείται στα γραφεία του πρώην Ν.Π.Δ.Δ. του Δήμου Ζίτσας, επί της οδού Πολυτεχνείου 12 στην Ελεούσα, από Δευτέρα έως Παρασκευή και ώρες 10:00 έως 14:00.

Για να γίνει δεκτή η αίτηση εγγραφής οι γονείς ή οι κηδεμόνες θα πρέπει να καταθέσουν **όλα** τα παρακάτω δικαιολογητικά

( 1έως 7) και όσα τους αφορούν από τα αναφερόμενα στον αριθμό 8:

|  |  |
| --- | --- |
| **1.** | **Αντίγραφο Αποδεικτικού Στοιχείου Ταυτότητας**  Για ομογενείς: Αντίγραφο Ταυτότητας Ομογενούς  Για αλλοδαπούς:καιΆδεια νόμιμης παραμονής στη χώρα . |
| **2.** | **Πιστοποιητικό οικογενειακής κατάστασης.** (Εάν δεν είναι στην Ελληνική γλώσσα θα πρέπει να συνοδεύεται από επίσημη μετάφραση.)  Όπου δεν είναι εφικτό, ληξιαρχική πράξη γέννησης του παιδιού ή και ληξιαρχική πράξη συμφώνου συμβίωσης. |
| **3.** | **Ατομική κάρτα υγείας παιδιού υπογεγραμμένη από τον Παιδίατρο.**   * Για παιδιά με σοβαρό πρόβλημα υγείας προσκομίζεται **και** βεβαίωση ιατρού ανάλογης ειδικότητας με σχετικές οδηγίες αντιμετώπισης. * Τα παιδιά που πάσχουν από σωματικές, πνευματικές, ψυχικές παθήσεις ή αναπηρίες εγγράφονται, εφόσον προσκομίσουν **και** βεβαίωση - γνωμάτευση γιατρού κατάλληλης ειδικότητας Κρατικού Νοσηλευτικού Ιδρύματος ή Ασφαλιστικού Οργανισμού ή αρμόδιας Δημόσιας Υπηρεσίας, από το οποίο να προκύπτει ότι αυτό μπορεί να είναι ωφέλιμο για το παιδί και ότι έχει τη δυνατότητα ένταξης σε πλαίσιο λειτουργίας ΚΔΑΠ, με την προϋπόθεση ότι αυτό έχει την κατάλληλη υποδομή και δυνατότητα πρόσληψης εξειδικευμένου προσωπικού. |
| **4.** | **Πράξη Διοικητικού Προσδιορισμού Φόρου 2024 (Εισοδήματα 2023)**  Στην περίπτωση που δεν έχει υποβληθεί φορολογική δήλωση έτους 2024(εισοδήματα 2023) τότε δύναται να προσκομισθεί εκκαθαριστικό εφορίας έτους 2023 (εισοδήματα 2022) ώστε να μοριοδοτηθεί αντίστοιχα η αίτηση εγγραφής **αλλά οφείλει ο/η αιτών/ούσα αμέσως μετά την υποβολή της φορολογικής δήλωσης έτους 2024 ( εισοδήματα 2023) να την προσκομίσει .** |
| **5.** | **Βεβαίωση εργοδότη ότι και οι δύο γονείς εργάζονται ή πρόκειται να εργαστούν εντός μηνός από την υποβολή αίτησης εγγραφής .** |
| **6.** | **Βεβαίωση ανεργίας ή κάρτα ανεργίας σε ισχύ του γονέα ή των γονέων που είναι άνεργοι.** |
| **7.** | **Βεβαίωση τόπου κατοικίας : φωτοτυπία πρόσφατου λογαριασμού ρεύματος ή σταθερής τηλεφωνίας ή ύδρευσης ή μισθωτήριο κατοικίας από το taxisnet , στο όνομα των γονέων του παιδιού** |
| **8.** | **Δικαιολογητικά για ειδικές οικογενειακές καταστάσεις:** |
|  | * **Αναπηρία γονέων ή τέκνου με ποσοστό 67% και άνω:**   Προσκομίζεται αντίγραφο απόφασης Υγειονομικής επιτροπής. |
|  | * **Πολύτεκνη οικογένεια ή οικογένεια με τρία παιδιά:**   Προσκομίζεται πιστοποιητικό οικογενειακής κατάστασης. |
|  | * **Μονογονεϊκή οικογένεια:**   Ληξιαρχική πράξη γέννησης του παιδιού, αν δεν αναφέρεται στο πιστοποιητικό οικογενειακής κατάστασης και υπεύθυνη δήλωση ότι ο γονέας ασκεί εν τοις πράγμασι και κατά αποκλειστικότητα ή μετά από σχετική ανάθεση τη γονική μέριμνα. |
|  | * **Άγαμοι γονείς:**   Προσκομίζεται πιστοποιητικό οικογενειακής κατάστασης. |
|  | * **Σε διάσταση:**   Προσκομίζεται αίτηση διαζυγίου ή άλλο αποδεικτικό έγγραφο διάστασης (π.χ. φορολογική δήλωση ή δικαστική απόφαση). |
|  | * **Διαζευγμένοι γονείς ή γονείς σε διάσταση:** Προσκομίζεται βεβαίωση επιμέλειας αρμόδιου δικαστηρίου και διαζευκτήριο ή δικαστική απόφαση. |
|  | * **Σε αναδοχή:**   Προσκομίζεται οποιοδήποτε αποδεικτικό έγγραφο της Επιτροπείας ανηλίκου τέκνου. |
|  | * **Γονέας φοιτητής:**   Προσκομίζεται βεβαίωση από τη γραμματεία της σχολής.   * **Γονέας στρατιώτης:**   Προσκομίζεται βεβαίωση από το στρατό. |
|  | * **Παιδί ορφανό:**   Ληξιαρχική πράξη του αποβιώσαντος γονέα, αν δεν αναφέρεται στο πιστοποιητικό οικογενειακής κατάστασης. |
|  | * **Mητέρες που φιλοξενούνται στο δίκτυο δομών κατά της βίας των γυναικών.**   Προσκομίζεται βεβαίωση αρμόδιου φορέα. |

Για τους γονείς που επιθυμούν να υποβάλλουν αιτήσεις συμμετοχής στο πρόγραμμα **δωρεάν φιλοξενίας παιδιών** σε ΚΔΑΠ μέσω της δράσης «Πρόγραμμα προσχολικής αγωγής και δημιουργικής απασχόλησης παιδιών» , η Ε.Ε.Τ.Α.Α. θα εκδώσει σχετική πρόκληση.

Οι γονείς θα ενημερωθούν για την πρόσκληση αυτή, όταν θα εκδοθεί, από το site της Ε.Ε.Τ.Α.Α. καθώς και από την αρμόδια υπηρεσία του Δήμου Ζίτσας σε τηλέφωνο που θα αναγράφουν στην αίτηση εγγραφής.

Παροτρύνουμε τους γονείς να υποβάλλουν την αίτησή τους στις παιδαγωγικές μας δομές, και επισημαίνουμε πως όσοι γονείς πληρούν τις προϋποθέσεις για τη φιλοξενία στα ΚΔΑΠ μέσω προγραμμάτων Ε.Σ.Π.Α. να υποβάλλουν επίσης αντίστοιχη εμπρόθεσμη αίτηση για τις δομές μας.

**Οι γονείς που θα είναι δικαιούχοι του προγράμματος Ε.Σ.Π.Α. είναι απαραίτητο να καταθέσουν το αντίστοιχο voucher προκειμένου να οριστικοποιηθεί η εγγραφή τους, ώστε να εξασφαλίσουν θέση στο ΚΔΑΠ.**